നിര്ണായക തെളിവായ പെന്ഡ്രൈവ് മോന്സണ് കത്തിച്ചുകളഞ്ഞെന്ന് ഡ്രൈവര് ജിഷ്ണു കൊച്ചി: പുരാവസ്തു തട്ടിപ്പ് കേസില് നിര്ണായക തെളിവായ പെന്ഡ്രൈവ് നശിപ്പിച്ചെന്ന് മോന്സണിന്റെ മാനേജര് ജിഷ്ണു. മോന്സന് പറഞ്ഞതനുസരിച്ച് കേസിലെ നിര്ണായക തെളിവായ പെന്ഡ്രൈവ് കത്തിച്ചുകളഞ്ഞെന്നാണ് ജിഷ്ണു പറഞ്ഞത്. അറസ്റ്റിലായ ശേഷമാണ് മോന്സണ് തെളിവുകള് നശിപ്പിക്കാന് ആവശ്യപ്പെട്ടത്.മോന്സണ് ആവശ്യപ്പെട്ട പ്രകാരം പോക്സോ കേസിലെ പരാതിക്കാരിയെ അടക്കം ചില വ്യക്തികളെ കണ്ടതായും ജിഷ്ണു വെളിപ്പെടുത്തി. അറസ്റ്റിലായതിന് ശേഷവും താന് നിരപരാധിയാണെന്ന് മോന്സന് തങ്ങളെ വിശ്വസിപ്പിച്ചു. കോടതിയില് വെച്ചാണ് മോന്സണ് ഇക്കാര്യങ്ങള് ആവശ്യപ്പെട്ടത്. മോന്സണിന്റെ തട്ടിപ്പുകളെക്കുറിച്ച് അനിത പുല്ലയിലിന് വ്യക്തമായി അറിയാമായിരുന്നുവെന്നും ജിഷ്ണു പറഞ്ഞു. മോന്സനെ കുറിച്ചുള്ള പല കാര്യങ്ങളും അന്വേഷണം നടന്നപ്പോഴാണ് തിരിച്ചറിഞ്ഞത്. സത്യം മനസ്സിലായപ്പോള് ജോലി മതിയാക്കാന് തീരുമാനിച്ചെന്നും ജീവനക്കാര് വ്യക്തമാക്കി. മോന്സണിന്റെ മേക്കപ്പ് മാന് ജോഷിക്ക് ഇടപാടുകളെ കുറിച്ച് അറിയാം. ജോലി വിടരുതെന്ന് മോന്സന്റെ അറസ്റ്റിന് ശേഷം ജോഷി ആവശ്യപ്പെട്ടെന്നും ജീവനക്കാര് പറയുന്നു.